open-index/open-wikipedia-markdown huggingface dataset:
University of South Carolina

**  University of South Carolina ** er et delstatseid, forskningsbasert universitet i Columbia i delstaten Sør-Carolina, USA. Universitetet har i alt fire læresteder i delstaten. Flaggskiplærestedet i Columbia ble opprettet som *South Carolina College* i 1801. Universitetet regnes for å være det kvalitativt beste i delstaten.

Lærestedene med studenttall (2006) er:
*USC, Columbia (1801) – 27&nbsp;390 studenter
*USC Beaufort (1959) – 1&nbsp;386 studenter
*USC Aiken (1961) – 3&nbsp;380 studenter
*USC Upstate (1967) – 4&nbsp;610 studenter

Lærestedenes ulike fakulteter og skoler omfatter:
*College of Arts and Sciences  
*Moore School of Business   
*College of Education  
*College of Engineering and Computing  
*USCSchool of the Environment  
*The Graduate School
*College of Hospitality, Retail, and Sport Management  
*USC School of Law 
*College of Mass Communications and Information Studies
*USC School of Medicine  
*USC School of Music  
*College of Nursing 
*College of Pharmacy 
*Arnold School of Public Health 
*College of Social Work  
*South Carolina Honors College

Rangeringen av lavere grads business-studier samt business-studier for latinamerikanere ved USC er meget høy.

Ved universitetet var det 36&nbsp;766 studenter og 914 vitenskapelig ansatte i 2006, og samme året var skolepengene US$ 5&nbsp;794 – 7&nbsp;808 for studenter folkeregistrert i South Carolina, avhengig av lærested. Studiene gis opp til doktorgradsnivå i Columbia, og mastergradsnivå ved de andre tre campusene.

## Referanser


## Eksterne lenker
*
University of South Dakota

**  University of South Dakota** er et delstatseid universitet i Vermillion i delstaten Sør-Dakota, USA. Det ble opprettet i 1862 som delstatens første høyere lærested, og har Sør-dakotas eneste medisinstudium og eneste jus-skole.

Fakultetene og skolene ved USD er:
*College of Arts and Sciences 
*Beacom School of Business 
*School of Education 
*College of Fine Arts 
*School of Health Sciences 
*School of Law 
*Sanford School of Medicine

Ved universitetet var det 8&nbsp;746 studenter og 335 vitenskapelig ansatte i 2006, og samme året var skolepengene US$ 5&nbsp;379 for studenter folkeregistrert i South Dakota. Studiene gis opp til doktorgradsnivå.

## Referanser


## Eksterne lenker
*
University of South Florida

**University of South Florida** (forkortet **USF**) er et delstatseid universitet i Tampa i delstaten Florida i USA. Campus ligger like ved Museum of Science and Industry (MOSI). USF et har en campus i nabobyen St. Petersburg (1965) og avdelinger i Lakeland (1988) og Sarasota [1975).

Det ble opprettet i 1956. Universitetet har en business-skole, men ikke medisin- eller jus-utdanning. Fagkretsen er typisk *liberal arts*-orientert med brede allmennfag, og lærestedet i Tampa er det tredje største i Florida målt etter studenttall.

Ved universitetet var det 43&nbsp;636 studenter og 1&nbsp;937 vitenskapelig ansatte i 2006, og samme året var skolepengene US$ 3&nbsp;490 for studenter folkeregistrert i Florida. Studiene gis opp til doktorgradsnivå.

## Referanser


## Eksterne lenker
*
Gull og grønne skoger (Erik og Kriss-album)

***Gull og grønne skoger*** er det første albumet til den norske rapduoen Erik og Kriss. Platen ble sluppet 12. mars 2007.

## Sporliste
# «Er du med oss» – 3:53
# «Kvinne» – 3:30
# «Oppblåst på livstid» – 3:14
# «Lille Norge» – 2:57
# «Whiskystemme» – 3:09
# «Aldri mer» – 3:29
# «Et nytt kapittel» (feat. Maria Sandsdalen) – 3:31
# «Anmeldelsen» (feat. Tor Milde) – 2:32
# «Medvind» – 3:31
# «Bråkmaker» – 3:26
# «Den låta» – 2:55
# «Spille spill» (feat. Maria Sandsdalen) – 2:43
# «Det glade hjertet lever lengst» – 4:04

## Kilder
Abgar Barsom

**Abgar Aram Diego Barsom** (født 4. juli 1977) er en svensk tidligere fotballspiller av arameisk opprinnelse. 

Han begynte sin karriere i Örebro-klubben BK Forward i 1999. I 2000 ble han solgt til Djurgården, der han hadde stor suksess.

Barsom hadde spilt de seks første kampene av 2002-sesongen da han i juni ble satt ut av startoppstillingen grunnet en konflikt om hans kontrakt. Med ambisjoner on overgang til en større klubb i utlandet, valgte Barsom å avstå fra å forlenge kontrakten som utløp ved sesongslutt. Som respons besluttet Djurgården at spillere som ikke er kontraktsbundet utover den pågående sesongen ikke ville bli satset på.

I august 2002 ble han solgt til den nederlandske storklubben SC Heerenveen, men dro raskt tilbake til Djurgården på grunn av lite spilletid. På tross av skade bidro han sterkt til Djurgårdens seriegull i Allsvenskan sesongen 2005. 

På slutten av sommeren 2006 ble han skadet og var borte resten av sesongen. Da han ble kontraktsløs i januar 2007, skrev han under en seksmåneders kontrakt med det greske 2.-divisjonslaget Messiniakos. 27. august 2007 gikk han til Örebro SK, som blir regnet som «storebroren» til BK Forward. Fra 1. januar 2008 spilte han for Fredrikstad FK, med nummer 77 på drakten. Nummeret gjenspeiler at han ble født i 1977. Han var i FFK ut 2009-sesongen, da klubben rykket ned. 

Under en kamp mot Odd Grenland i oktober 2009 gikk han bevisst inn i en takling mot John Anders Bjørkøy som gjorde Bjørkøy fotballinvalid. Som følge av å ha blitt truffet av Barsoms albue pådro Bjørkøy seg en hodeskade som tvang ham til å legge opp. Barsom fikk ingen reaksjoner fra NFF for dette, selv om flere tok til ordet for det.  

I 2010 meldte han overgang til den svenske klubben Syrianska FC.

## Referanser


## Eksterne lenker
* 
* 
* Abgar Barsoms spillerprofil på ffksupporter.net
* Svenska Fotbollförbundet
Texcocosjøen

**Texcocosjøen** er en nå nesten uttørka innsjø i Mexico. Den dekket en stor del av Mexicodalen, og var den største av fem innsjøer som var forbundet med hverandre. De øvrige var Xaltocan, Zumpango, Chalco og Xochimilco. Alle lå mellom 2 270 og 2 750 meter over havet. Texcocosjøen var en endorheisk innsjø.

Den aztekiske byen Tenochtitlán ble grunnlagt på en øy i Texcocosjøen i 1325, på stedet hvor Mexico by ligger i dag. Aztekerne utvidet øya og bygde demninger for å skille saltvannet i innsjøen fra regnvannet.

I dag benyttes navnet Texcocosjøen om et lite område omgitt av saltmarsker fire kilometer øst for Mexico by.

Den spesielle spiralformede landskapsformasjonen El Caracol ble dannet av sedimenter fra Texcocosjøen.

## Eksterne lenker
*
FN CAL

**FN CAL** (Carabine Automatique Légère) betegnelsen for Fabrique Nationales første automatgevær i 5,56 x 45 mm NATO

Selv om mange tror det, er ikke FN CAL en miniversjon av FN FAL i nytt kaliber, FN hadde allerede laget en Mini-Fal, men forkastet modellen som ikke salgbar. FN ville lage et gevær som var rimelig å produsere og designet FN CAL. I 1975 ble FN CAL forkastet til fordel for det enda rimeligere FN FNC
Florentinerkodeksen

**Florentinerkodeksen** er en samling på tolv bøker om aztekisk mytologi og precolumbiansk meksikansk historie som ble skrevet under oppsyn av den spanske fransiskaneren Bernardino de Sahagún ca. 1578-80. Sahagún kalte verket for *Historia General de las Cosas de Nueva España*, og det nåværende navnet skyldes at manuskriptet eies av Biblioteca Medicea Laurenziana i Firenze. 

De er kopier av originale kilder som nå har gått tapt. De originale kildene var nedskrivninger av samtaler og intervjuer med indianere i Tlatelolco, Texcoco og Tenochtitlán.

Den florentinske kodeksen er hovedsakelig skrevet på nahuatl. Den har antageligvis vært den viktigste kilden til informasjon om livet til aztekerne i åra før spanjolene ankom Amerika.

## Litteratur
* Florescano, Enrique. *"Sahagún y el nacimiento de la cronica mestiza"*. Relaciones 91, verano 2002, vol XXIII, CONACULTA.
* Leon-Portilla, Miguel. *Aztec Thought and Culture*; University of Oklahoma Press, 1990.
* *[[Myter fra Meso-Amerika]]*. Utvalg og innledende essay av Lars Kirkhusmo Pharo ; oversatt av Kari og Kjell Risvik. Bokklubben, 2007. LV, 327 s. (Verdens hellige skrifter; 42). ISBN 978-82-525-6405-1
Dalabanan

**Dalabanan** en svensk jernbanestrekning mellom Mora og Uppsala. Navnet er relativt nytt, strekningen fikk navnet i 1990 og består av flere enkeltstrekninger, for eksempel strekningen mellom Mora og Borlänge som tidligere hette Siljansbanan. Den første delen av strekningen mellom Uppsala og Borlänge ble satt i drift i 1871 som del av Norra stambanan, 1891 ble forlengelsen til Mora tatt i bruk.

## Linjekart

|}

## Kilder

* Trafikverket om Dalabanan
* Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
*
No More Lies – Dance of Death Souvenir EP

***No More Lies*** er en EP av Iron Maiden, utgitt 29. mars 2004. 

EP-en kom som en takk fra Iron Maiden til alle som har støttet bandet. EP-en kom i en spesiell boks som i tillegg kom med et spesielt svettebånd, en liten bok og flere bilder. I tillegg til sangen «No More Lies» fra albumet *[[Dance of Death]]*, er det en orkesterversjon av «Paschendale» og en elektrisk versjon av «Journeyman». På EP-en er det et skjult bonusspor; et forsøk fra trommeslageren Nicko McBrain på å synge «Age of Innocence».

## Sporliste
# «No More Lies» – 7:21
# «Paschendale» (Orkesterversjon) – 8:27
# «Journeyman» (Elektrisk versjon) – 7:06
# «Age of Innocence» (skjult bonusspor) – 6:33

## Personell
* Bruce Dickinson – vokal
* Dave Murray – gitar
* Janick Gers – gitar
* Adrian Smith – gitar, støttevokal
* Steve Harris – bass, støttevokal
* Nicko McBrain – trommer, vokal på Age Of Innocence

## Eksterne lenker
*
Roy Chapman Andrews

**Roy Chapman Andrews** (1884–1960) var en gulvvasker, konservator og paleontolog fra USA, med utdannelse innen biologi. Hans viktigste funn var en rekke dinosaurreir med forstenede egg i Gobi-ørkenen i Mongolia, noe som var et stort fremskritt for paleontologien, da oppdagerne før denne oppdagelsen trodde dinosaurene fødte levende unger.

Som ung var hans store drøm å arbeide for ved American Museum of Natural History i New York, en drøm som gikk i oppfyllelse da han ble ansatt som gulvvasker i 1906. Fra gulvvasking arbeidet han seg oppover i gradene til han ble leder for en ekspedisjon 16 år senere. Ekspedisjonen gikk til Mongolia for å lete etter dinosaurfossiler i Gobi-ørkenen. Han gjorde mange store funn ved Erenhot og andre steder, men arbeidet under veldig harde forhold. Mongolia var plaget av voldsomme sandstormer og ville dyr, og ved siden av dette var russiske og kinesiske styrker i krig, noe som gjorde veiene utrygge. På grunn av dette var Roy og hans lag alltid tungt bevæpnet, noe som viste seg å komme til nytte en rekke ganger.

En nesten meterlang hodeskalle fra et til da ukjent rovdyr finn navnet *[[Andrewsarchus]]* etter Andrews. Dette er trolig det største kjøttetende landlevende pattedyret som har levd, og et av de mest spektakulære funnene fra Andrews' Mongolia-ekspedisjon.

## Bibliografi
*

## Referanser
Folk & Røvere (band)

**Folk & Røvere** er et norsk trip-hop-band med Ulf «Ulph» Nygaard som primus motor, som ble dannet i 1994 i Oslo. Beate S. Lech, senere kjent fra Beady Belle, var bandmedlem på de to første platene. En rekke gjesteartister, deriblant Inger Lise Rypdal, Maria Solheim, Saint Thomas og Arne Scheie har bidratt på senere plater. I 1999 fikk bandet sin første hit med «Yess!» og i 2002 sin største hit med «Utadæsjælåpplevelse» med Ravis vokal, en sang som også ble hans gjennombrudd som vokalist. For «Utadæsjælåpplevelse» ble de nominert til Spellemannprisen 2003 i klassene årets låt og årets musikkvideo og til Edvard-prisen 2004 i klassen populærmusikk.  De fleste sangene til Folk & Røvere er på norsk.

## Diskografi
**[[Vi som ikke har opplevd krigen]]* (Sonet, 1996)
**[[Kaustisksoda]]* (Sonet, 1998)
**[[Oslo (Folk & Røvere-album)|Oslo]]* (Sonet, 1999)
**[[It's a Baby Baby I Luv You Thing]]* (So Happy, 2000 / Voices of Wonder, 2003)
**[[Bagateller]]* (Voices of Wonder, 2002)
**[[Sommer hele året]]* (samleplate, Voices of Wonder, 2004)
**[[Ting vi skal gjøre før vi dør]]* (Voices of Wonder, 2005)
**[[Lysrædd]]* (Voices of Wonder, 2008)
**[[Hvis du ikke finner meg, så let i byene]]* (Voices of Wonder, 2011)
**Sirupsanger* (Voices of Wonder, 2015)
* *Inn og bombe frøken ur* (Drabant Music, 2022) – samlealbum
**Etterpå* (Drabant Music, 2022)

## Referanser


## Eksterne lenker
* 
*
Quiché

**Quiché** eller **k'iche** er en urfolkgruppe som regnes som en av de mayiske gruppene. De holder til i områder i det som i dag er Guatemala. Språket deres, quiché, er et mesoamerikansk språk i den mayiske språkfamilien, og snakkes av over én million mennesker. Ordet *k'iche' * betyr «mange trær». Oversettelsen til nahuatl, *Cuauhtēmallān*, ga navn til landet Guatemala.

Den mest kjente quicheen er sannsynligvis Rigoberta Menchú, en forkjemper for urfolks rettigheter som ble tildelt Nobels fredspris i 1992.

## Referanser
Martín Redrado

**Martín Redrado** (født 10. september 1961 i Buenos Aires) er en argentinsk økonom. 

Han er tidligere sentralbanksjef i Argentinas sentralbank. Han ble utnevnt til sentralbanksjef i 2004, men ble avsatt i januar 2010 etter en konflikt med president Cristina Fernández de Kirchner. Visesentralbanksjef Miguel Ángel Pesce overtok stillingen midlertidig, og 3. februar ble Mercedes Marcó del Pont innsatt som ny sentralbanksjef.

## Karriere og utdanning
Før Redrado ble sentralbanksjef har han hatt en rekke ledende stillinger som økonom. Fra 1985 jobbet han i Jeffrey Sachs, med implementering av Bolivias stabiliseringspolitikk. Etter dette jobbet han for Salomon Brothers i USA, der han bl.a. jobbet med rådgivning mot British Airways, British Gas og Compagnie Financière de Suez. Etter dette ble han adm. dir. i Security Pacific Bank. I 1991 ble han utnevnt til *presidente* i Comisión Nacional de Valores – den nasjonale verdipapirkommisjonen, der han bl.a. omorganiserte reguleringen av det argentinske kapitalmarkedet. Samtidig satt han som leder for komiteen for utviklingsland (Comité de Mercados Emergentes) under Den Internasjonale Organisasjonen for Verdipapirtilsyn, IOSCO. 

Fra 1996 satt Redrado som Minister for teknologiutdanning, under Utdanningsdepartementet. Her utviklet han bl.a. et system med skattefradrag for unge som tar teknologiutdanning. Samtidig etablerte han et nettverk (SICET) for flere aktører knyttet til teknologisk utdanning; ett nasjonalt senter, 24 regionale sentre og 120 andre aktører innen teknologisk kultur. Han skaffet også økonomisk støtte fra de største selskapene i landet, som ga muligheten til bl.a. å anskaffe pc-er til utdanningsinstitusjonene. 

De siste to årene før han ble sentralbanksjef, fra 2002 til 2004, hadde han en annen ministerpost; minister for utenrikssaker og internasjonal handel. 

Sin utdanning har han fra Harvard University, John F. Kennedy School of Government, der han har en *Master of Arts* grad innen offentlig forvaltning. Før dette gikk han på Buenos Aires University, der han fikk en Bachelorgrad innen økonomi. 

## Kritikk av Redrado
I sin utgave for oktober 2006 ga det innflytelsesrike magasinet *Global Finance* Martín Redrado karakteren D i sin oversikt over verdens sentralbanksjefer. Bakgrunnen var at Redrado «misset muligheten til å dempe inflasjonen da økonomien vokste på sitt raskeste». Inflasjonen hadde da økt fra 4,4% i 2004 til 7,7% i 2005 og hadde en forventet inflasjon for 2006 på 12%. Riktignok fikk han begrenset inflasjonen for 2006 til 9,8%. 

## Bokutgivelser
* 1995 – Tiempo de desafíos (Utfordringenes tid)
* 2002 – Cómo Sobrevivir a la Globalización (Hvordan overleve globaliseringen)
* 2003 – Exportar para Crecer (Eksport for vekst)
* El futuro del Mercosur (Mercosurs framtid)

## Referanser


## Eksterne lenker
* Presentasjon hos Argentinas sentralbank
Gråalbatross

**Gråalbatross** (vitenskapelig navn *Phoebetria palpebrata*) er en stormfugl. Gråalbatrossen har et mørkegrått hode, lysegrå kropp, svart nebb og en tydelig hvit halvmåneformet sirkel rundt øyet. Gråalbatross veier normalt fra 2,5 til 3,7 kg og har et vingespenn på 1,8 – 2,2 meter. 

Redene er laget av jord og planter og er 15-30 cm høyt.

Gråalbatrossen finnes på Sør-Georgia, Prince Edwardøyene, Crozetøyene, Kerguelen, Heard- og McDonaldøyene, Macquarie og New Zealands subantarktiske øyer.

## Eksterne lenker
*
Valglov

En **valglov** er en lov eller et lovverk som legger premissene for hvordan et valg skal resultere i et valgt myndighetsorgan. En valglov kan blant annet inneholde regler for hvem som kan stemme, hvem som kan stille til valg, eventuelle prosedyrer for å få stemmerett, prosedyrer for stemmegiving, prosedyrer for å stille til valg, hyppighet av valg, regler for valgkamp, opptellingssystem for stemmer m.m. Ikke alle valglover har alle disse momentene med, i Storbritannia er det for eksempel ingen juridisk begrensning på hvor langt det kan gå mellom valgene, selv om sedvanen tilsier at det ikke skal gå mer enn fem år mellom valg. Andre valglover har flere momenter, for eksempel rundt bruken av folkeavstemninger.

En valglov forutsetter ikke et demokrati. I flere ikke-demokratiske stater er for eksempel retten til å stille til valg begrenset til personer som er medlemmer av et bestemt politisk parti eller personer som er godkjent av en bestemt institusjon. Eksistensen av en valglov garanterer heller ikke at den blir fulgt, men i og med at det er en lov, vil personer eller grupper som bryter den i de fleste land kunne sanksjoneres av en uavhengig institusjon, som regel høyesterett. Det finnes imidlertid eksempler på at politikere har byttet ut denne institusjonen for å kunne bli valgt. Et eksempel på dette er da Pakistans president Pervez Musharraf i 2006 avsatte høyesterettsdommere for å kunne bli gjenvalgt i strid med valgloven.

## Norges valglov

Norges valglov er fra 2002, og avløste valgloven fra 1985. Den nye loven innebar flere endringer: blant annet opphørte forhåndsstemmegiving på Posten, det ble slutt på stemmeseddelkonvolutter på valgdagen og partienes kumuleringer fikk redusert betydning. Etter anbefaling fra internasjonale valgobservatører ble det i 2007 innført krav om at velgerne legitimerer seg ved stemmegiving (valgloven § 8-4). I 2009 ble det åpnet for tidligstemming fra 1. juli i valgåret (valgloven § 8-1 nr 4), og det ble forbudt å offentliggjøre valgdagsmålinger mens valget pågår (§ 9-9).

## Noter


## Eksterne lenker
* Lovdata – Lov om valg til Stortinget, fylkesting og kommunestyrer
* Forarbeider til valgloven
Ergoterapihøgskolen i Trondheim

**Ergoterapihøgskolen i Trondheim** var en høgskole for ergoterapeututdanning, etablert i Trondheim i 1974 som Arbeidsterapiskolen i Trondheim. 

I 1976 ble navnet endret til Ergoterapiskolen i Trondheim. Skolen har holdt til på Brundalen, i Nidarøhallen, ved E.C. Dahls stiftelse og i Ulstadløkkveien, hvor de flyttet inn i 1988. Fra 1990 var den en del av Trondheim helsefaghøgskole, før denne i 1994 ble innlemmet i Høgskolen i Sør-Trøndelag (HiST).

1. januar 2016 ble HiST en del av Norges teknisk-naturvitenskapelige universitet, og ergoterapistudiet ble videreført som et treårig bachelorprogram under Fakultet for helse- og sosialvitenskap.

## Kilder
*«Ergoterapihøgskolens siste år før sammenslåing». I: ''Høgskoleavisa i Trøndelag''

## Eksterne lenker
* Offisielt nettsted for studieprogrammet Ergoterapi ved NTNU
Smalnebbdykkpetrell

Se tekst

**Smalnebbdykkpetrell** (*Pelecanoides urinatrix*) er en dykkpetreller i stormfuglfamilien. Bestanden av smalnebbdykkpetrell er anslått til 14&nbsp;000&nbsp;000. 

## Utbredelse
Arten er utbredt på øyer utenfor Antarktika, Argentina, Australia, Chile, Falklandsøyene, De franske sørterritorier, Heard- og McDonaldøyene, New Zealand, Sankt Helena, Sør-Afrika, Sør-Georgia, Sør-Sandwichøyene og Uruguay

## Underarter
Med den store utbredlsen er det en del regionale variasjoner i arten, og den deles vanligvis opp i flere underarter. Disse er:

* *[[Pelecanoides urinatrix berard]]*    
* *[[Pelecanoides urinatrix chathamensis]]*
* *[[Pelecanoides urinatrix coppingeri]]*    
* *[[Pelecanoides urinatrix dacunhae]]*
* *[[Pelecanoides urinatrix exsul]]*
* *[[Pelecanoides urinatrix urinatrix]]*

## Eksterne lenker
*
United Kingdom Independence Party

**United Kingdom Independence Party** (**UKIP**) er et britisk euroskeptisk parti, som har som hovedmål å trekke Storbritannia ut av EU. Partiet beskrives som kritisk av ideologien om multikulturalisme, derav også innvandring, og motstandere av EU. Det ble grunnlagt i 1993, og fikk valgt tre representanter til Europaparlamentet ved valget i 1999. Ved valget i 2004 vokste gruppa til 12 medlemmer, og ble den tredje største delegasjonen fra Storbritannia. Siden da har tre av representantene forlatt partiet. 

Partiet stiller også til valg til det britiske Underhuset, og ble fjerde største parti ved valget i 2005. I 2008 gikk den konservative representanten Bob Spink over til UKIP og ga partiet sitt første medlem i Underhuset. Partiet gjorde sitt beste valg i 2015 med 3,8 millioner stemmer og 12,6 prosent oppslutning. Systemet med flertallsvalg i enmannskretser gjorde imidlertid at de kun ble representert med en representant. Partiet gikk kraftig tilbake ved Underhus-valget i 2017 og mistet sitt mandat i Underhuset. 

I Europaparlamentet er UKIP en uavhengig gruppe. Paul Nuttall tok over for Nigel Farage som partileder i november 2016.

David Cameron fra det konservative partiet beskrev UKIP i 2006 som «*fruitcakes, loonies and closet racists*».

## Resultater i valg

### Underhuset

Tre av medlemmer av Overhuset er i dag også UKIP-medlemmer. Partiet har også flere folkevalgte på lokalt plan.

### Europa-parlamentet

## Klimabenektelse
UKIP har markert seg med benektelse av klimaendringene. Partiet har krevd «en kongelig kommisjon til å etterforske 'klimaendringer'» og «stans i alle pengeoverføringer til IPCC og andre klimarelaterte organisasjoner i FN».

## Referanser


## Eksterne lenker
* 
*
Cora

**Cora** er et språk i den uto-aztekiske språkfamilien som snakkes av den etniske gruppa cora, som selv kaller seg *naáyarite*. Coraene holder til i fjellene nord i den meksikanske delstaten Nayarit. Cora er et mesoamerikansk språk og har mange av trekka som er typiske for dette språkområdet. I den meksikanske «Loven om lingvistiske rettigheter» defineres cora som et nasjonalspråk med samme «verdi» og rettigheter som spansk og de øvrige indianske språka i Mexico.

Det er to hovedvarianter av cora. Den ene kalles *cora del Nayar* eller *cora meseño*, og ble i 1993 snakka av om lag 9&nbsp;000 mennesker. Den andre varianten kalles *cora de Santa Teresa* og ble snakka av rundt 7&nbsp;000 mennesker.
Vernepleierhøgskolen i Sør-Trøndelag

**Vernepleierhøgskolen i Sør-Trøndelag** var en høgskole for vernepleierutdanning, etablert i Klæbu i 1973 som *Vernepleierskolen i Klæbu*. Utgangspunktet for utdanningen var *Klæbu Pleiehjem*, etablert 1917, senere kjent som Hallsetheimen. Hallsetheimen var en av de første offentlige pleiehjemmene for psykisk utviklingshemmede. I 1987 flyttet skolen til Ulstadløkkveien i Trondheim. 

Skolen ble i 1990 fusjonert inn i Trondheim helsefaghøgskole, og deretter i 1994 inn i Høgskolen i Sør-Trøndelag (HiST), som følge av høgskolereformen.

Fra 1. januar 2016 inngår HiST, Høgskolen i Gjøvik og Høgskolen i Ålesund i Norges teknisk-naturvitenskapelige universitet (NTNU). Vernepleierutdanningen videreføres som et treårig bachelor-program ved Institutt for anvendt sosialvitenskap, Fakultet for helse- og sosialvitenskap, NTNU.

## Referanser
Trondheim helsefaghøgskole

**Trondheim helsefaghøgskole** var en høgskole for helsefaglige utdanninger, etablert i Trondheim i 1990. Skolen ble i 1994 fusjonert inn i Høgskolen i Sør-Trøndelag.

Skolen var en fusjon mellom vernepleierutdanningen ved Vernepleierhøgskolen i Sør-Trøndelag (etablert 1973) og ergoterapeututdanningen ved Ergoterapihøgskolen i Trondheim (etablert 1974). Skolen holdt til i de gamle lokalene til Nidar Bergene i Ulstadløkkveien. I 1989 ble audiografututdanning startet ved skolen, som den første i landet, og i 1992 ble også fysioterapiutdanning startet. Disse studiene ble deretter fire studieprogram ved Avdeling for helse- og sosialfag ved HiST.

1. januar 2016 ble HiST en del av Norges teknisk-naturvitenskapelige universitet (NTNU), og studiene ble videreført som bachelorprogram under Fakultet for helse- og sosialvitenskap.

## Kilder
*«Ergoterapihøgskolens siste år før sammenslåing». I: ''Høgskoleavisa i Trøndelag''

## Eksterne lenker
* NTNUs nettsted for studiene ved Fakultet for helse- og sosialvitenskap
Colman’s

**Colman's** er en britisk sennepsprodusent som har sitt hovedsete i Norwich i Norfolk. **Colman's of Norwich** ble dannet i 1814 og er dermed et av de eldste matmerkene som fortsatt eksisterer. Colman's er nå eid av industrikonsernet Unilever. Sennepens særskilte smak kommer fra blandingen av brun sennep (sareptasennep) og hvitsennep.

I det siste har Colman's sponset den lokale fotballklubben Norwich City F.C. hvor logoen står på lagets skjorter. 
## Produkter

* Colman's English mustard 50g, 100g og 170g
* Colman's English Mustard Squeeze 150g
* Colman's Mustard Powder
* Colman's Wholegrain Mustard 150ml
* Colman's Dijon Mustard 150ml
* Colman's Mild Mustard
* Colman's Condiments
* Colman's Pour overs
* Colman's Dry Sauces
* Colman's Special Sauces

## Eksterne lenker
* Colman's &ndash; Offisiell hjemmeside
Ingvar Andersson (skuespiller)

**Ingvar Andersson** (født *John Ingvar Andersson* 13. januar 1937 i Lund i Skåne län), er en svensk skuespiller, komiker og revyartist.

## Biografi
Andersson vokste opp i Malmö i bydelen Kirseberg og hadde som ung drømmer om å bli en klassisk skolert skuespiller og begynte å spille ved Studioteatern på 1950-tallet, men etter hvert oppdaget han at han heller passet for komiske sjangere og revyer. Han gjennomgikk Thespis Teaterskola 1961-1963 som ble drevet av Arbetarnas bildningsförbund (ABF) og Malmö bys ungdomssatsing (ungdomsstyrelse) etter å tidligere ha gjort sin debut i Amatörparaden 1957 i Malmö i avisen Arbetets regi. 

Ved siden av dette arbeidet han i ulike yrker som sjømann, lagerarbeidere, bokhandelsassistent og redaksjonsvakt. Han begynte å spille revy hos Kristianstads revykonge Einar Larsson i nyttårsrevyen 1965 *Sjå på stad´n* og i ytterligere fem års tid før han etterfulgte ham som revyskaper i Kristianstad i 1970 med nyttårsrevyen *Spextakel* og har siden det fortsatt denne tradisjonen. Andersson var også ansvarlig for sommervirksomheten ved Pildammsteatern i Malmö 1973-1992 og har dessuten spilt ved Malmö byteater.

Ingvar Andersson har blitt betegnet som noe av Nils Ahlrots "kronprins" og ser på såkalt buskis som en humor med varme og som en nødvendig terapi for mennesker. Som TV- og filmskuespiller er han lavmælt, lydhør og følsom, kanskje mest kjent som den uvanlig humane kaptein i Lasse Åbergs *[[Hvordan man gjør gutter av menn]]*  (*Repmånad*) (1979), som den saktmodig, skånsk politimannen i filmatiseringene av Sjöwall-Wahlöös  *[[Polis polis potatismos]]* (1994) og * [[Roseanna (film fra 1993)|Roseanna]]* (1994) eller som journalisten Olle Blom i TV-serien med *samme navn (1977). 

Sommeren [[2005]] spilte han i [[Eva Rydberg]]s militærfarse *Hemvärnets glada dagar'' på Fredriksdalsteatern i Helsingborg.

Han er far til musikalartisten og skuespilleren Andreas Andersson.

## Filmografi (utvalg)

## Eksterne lenker
*
Tulebo

**Tulebo** er et tettsted i Mölndal kommune i Västra Götalands län i landskapet Västergötland i Sverige. I 2010 hadde tettstedet 213 innbyggere.

## Referanser
Sentral nahuatl

**Sentral nahuatl** er ett av de fire hoveddialektområdene til det uto-aztekiske språket nahuatl, ifølge inndelinga til lingvisten Yolanda Lastra. Man tror at talerne av de sentrale dialektene ankom Mesoamerika seinere enn talerne av de andre dialektene, og at de tre øvrige dialektomådene derfor danner ett enkelt dialektkontinuum som er forskjellig fra sentral nahuatl.

De første talerne av sentral nahuatl var chichimekere som ankom det sentrale Mexico i flere grupper for å okkupere nye territorier. De spredte språket sitt til store deler av Mesoamerika. De siste chichimekerne som kom til området var aztekerne. Sentral nahuatl kalles også av og til for *chichimekisk nahuatl*.

I dag snakkes de sentrale dialektene av nahuatl i det østlige Estado de México, sørøstlige Hidalgo, sentrale Guerrero, nordøstlige, sørlige og sørøstlige Puebla, Morelos, sentrale Veracruz og i enkelte områder i Mexicos føderale distrikt og Tlaxcala.

## Kjennetegn
*Har fonemet .
*Har /j/ før /e/ i begynnelsen av ord, som i *yetl* («bønne») og *yestli* («blod»). Unntaket er i regionen Tehuacán-Zongolica, på grunn av påvirkning fra østlig periferisk nahuatl.
*I enkelte ord kan det forekomme en /i/ istedenfor /e/, men dette er tilfellet bare i noen få landsbyer. Eksempler er *yitl* eller *itl* istedenfor *yetl* eller *etl*, og *titl* istedenfor *tetl* («stein»).
*Flertallssuffikset er *-tin* for røtter som ender med konsonant, som i *ayohtin* («gresskar, fl.»). På grunn av påvirkning fra østlig periferisk nahuatl er det imidlertid enkelte landsbyer i Tehuacán-Zongolica som bruker *-meh*.
*Kombinasjonen *-tzin-tli* som danner diminutiv, reduseres til *-tzin* i noen landsbyer, for eksempel *ayohtzin* istedenfor *ayohtzintli* («små gresskar»).
*Rota til pronomenene i entall kan miste *-tl*, for eksempel *tehwa* istedenfor *tehwatl* («du»).
*I regionen Tehuacán-Zongolica mister de nevnte pronomenene også stavelsen *wa*, for eksempel *neh* istedenfor *nehwatl* eller *nehwa* («jeg»).
*Pronomenene pluraliseres med *-n*, *-n-tin* eller *-meh*. De forskjellige regionene har ulike normer. For eksempel kan ordet «vi» sies enten *tehwan*, *tehwantin* eller *tehwameh*.
*Direksjonalene *-tin* og *-kin* skifter ut *n*-en med *w* eller *h* i mange landsbyer, for eksempel *kochitiw* eller *kochitih* istedenfor *kochitin* («han/hun kommer til å gå og legge seg»).
*Har prefikset *o-* i preteritum, og de fleste dialektene har det også i kopreteritum og fortidsdireksjonaler.
*Verba i gruppe 3 som har kort rot har suffikset *-ki* i tredje person entall. Alle verba i gruppe 2 har suffikset *-ki* i entall i preteritum i regionen Tehuacén-Zongolica.
*Ordet *yehyekatl* («vind») forekommer ofte som *ehekatl* i flere regioner. I mange landsbyer sier man *sowatl* istedenfor *siwatl* («kvinne»). /w/ kan også falle bort, og ordet uttales dermed *soatl*.

## Se også
*Dialekter av nahuatl
Huichol (språk)

**Huichol** er et uto-aztekisk språk som snakkes av den etniske gruppa huichol, som holder til i de meksikanske delstatene Nayarit, Zacatecas og Jalisco. Huichol er et mesoamerikansk språk og har mange av trekka som er typiske for dette språkområdet. I 1990 ble språket snakka av rundt 20 000 mennesker.

Det nærmest beslekta språket til huichol er cora. Huichol er et tonespråk og skiller mellom høy og lav tone.
Leith Harbour

:*For havneområdet til Edinburgh i Skottland, se [[Leith]]*

**Leith Harbour** var en hvalfangststasjon på nordkysten av øya Sør-Georgia. Hvalfangststasjonen ble etablert av det skotske selskapet Christian Salvesen & Co 13. september 1909. Leith Harbour var sammen med Grytviken de eneste hvalfangststasjonene på øya som overlevde den store depresjonen som startet i 1929 og varte gjennom 1930-tallet. Hvalfangstvirksomheten i Leith Harbour var i drift frem til 1965, med unntak av årene 1932-33, 1940-41 og 1942-45. Selskapet bak Leith Harbour kjøpte etter hvert opp alle de øvrige anleggene på øya.

I "Et år på Syd-Georgia", Dybwad forlag 1944, gir Erling Bystrøm et nært og troverdig tidsbilde av livet i Leith Harbour på 1930-tallet.

Rett før utbruddet av Falklandskrigen kom en gruppe på 50 argentinere til Leith Harbour under dekke av å være arbeidere som skulle rydde opp i skrapmetall. Skipet de kom med var leid inn av argentinske myndigheter og etter kort tid ble Leith Harbour okkupert. 25. mars 1982 ble spesialstyrker fra den argentinske marinen satt i land i Leith Harbour fra skipet «Bahía Paraiso». 25. april 1982 gjenerobret britiske styrker Grytviken og dagen etter Leith Harbour uten at noen skudd ble avfyrt.

Christian Salvesen & Co eide Leith Harbour frem til overføringen til den britiske stat i 1992.

## Referanser
FN FNC

**FN FNC** (Fabrique Nationale Carabine) er et automatgevær ifra Fabrique Nationale i Belgia

## Historie
Geværet ble introdusert i 1979 og er kamret for kaliber 5,56 x 45 mm NATO ammunisjon. FNC er basert på «FNC 76»-prototypen, som igjen ble laget ut ifra FN FAL-geværet. Det ble primært laget fordi det var rimeligere å produsere enn forgjengeren FN FAL.

## Design
Geværet kommer i to hovedutgaver; standard – Modell 2000 og Modell 0000, og karabin – Modell 7000 og Modell 6000. Standardutgaven har 178 mm rifling mens karabinen har en tregere 305 mm rifling. FNC har bryter for å velge mellom hel og halvautomatisk ild, samt 3 skudds «burst»-ild. Magasinet tar 30 patroner og det kan ombyttes med M16-magasiner. En modifisert versjon produseres som Ak 5 på lisens av Bofors i Sverige.

## Brukere
* 
* 
* 
* 
* 
* 
* 
* 
* 
* 

## Eksterne lenker
*
SAM

**SAM** har flere betydninger:

* Sociedad Aeronáutica de Medellín, et flyselskap
* Società Aerea Mediterranea, et flyselskap
* Luftvernmissil (engelsk *surface-to-air missile*)
* SAM (datamaskin)
* SAM Coupé, en datamaskin
* Sam, fornavn
Torreby

**Torreby** er et tettsted i Munkedal kommune i Västra Götalands län i landskapet Bohuslän i Sverige. I 2010 hadde tettstedet 215 innbyggere.

## Torreby slott
Torreby slott fra 1881 ble reist av den norske grossereren Niels Georg Sørensen (1833-1917), som var bosatt i Stockholm. Ved slottet ble det i tidligere tider drevet forsøksdrift med fruktdyrking og -odling, samt husdyrhold og handel med egen dampskipsbrygge. Familien bodde imidlertid ikke på slottet når de var i Torreby; der innlosjerte de sine gjester mens de selv overnattet på den opprinnelige herregården som stod der før slottet ble bygget.

Grosserer Sørensens sønn overtok slottet, men måtte selge det i 1948. Eiendommen ble stående og forfalle inntil den i 1960 ble kjøpt av Stig Widell. Han sørget for å få anlagt golfbane på de tidligere jordene. Etter planen skulle den norske sammenslutningen Festningshotellene åpne for utleie av seks ferieleiligheter i Torreby slott fra mars 2020. Åpningen ble utsatt på grunn av koronaviruspandemien.

## Referanser
Burn the Priest (album)

***Burn the Priest*** er det første og eneste studioalbum før de endret navn til Lamb of God, og ble utgitt 13. april 1999. Dette var og det siste albumet Abe Spear var med i Burn the Priest. 

## Sporliste
# «Bloodletting» &ndash; 1.58 
# «Dimera» &ndash; 2.26 
# «Resurrection #9» &ndash; 5.07 
# «Goatfish» &ndash; 2.21
# «Salivation» &ndash; 2.12 
# «Lies of Autumn» &ndash; 4.48 
# «Chronic Auditory Hallucination» &ndash; 3.54 
# «Suffering Bastard» &ndash; 1.59 
# «Buckeye» &ndash; 3.53 
# «Lame» &ndash; 1.51 
# «Preaching to the Converted» &ndash; 2.30 
# «Departure Hymn» &ndash; 2.39 
# «Duane» &ndash; 2.17
# «Ruiner» &ndash; 2.08

## Eksterne lenker
*
Bränna

**Bränna** er et småsted i Mellerud kommune i Västra Götalands län i landskapet Dalsland i Sverige. I 2005 var Bränna regnet som et tettsted, og hadde da 228 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Åsensbruk

**Åsensbruk** er et tettsted i Mellerud kommune i Västra Götalands län i landskapet Dalsland i Sverige. I 2020 hadde tettstedet 699 innbyggere.

## Referanser
Vestlig periferisk nahuatl

**Vestlig periferisk nahuatl** er ett av de fire hoveddialektområdene av det uto-aztekiske språket nahuatl. Sammen med østlig periferisk nahuatl og la Huasteca-nahuatl danner det et dialektkontinuum som skiller seg fra dialektområdet som kalles sentral nahuatl. Dialektene i vestlig periferisk nahuatl kan variere veldig fra hverandre.

Vestlig periferisk nahuatl har blitt lite studert i forhold til de andre dialektområdene, og variantene stor i fare for å dø ut. Vestlig periferisk nahutal snakkes i dag i det sørøstlige Estado de México, i Michoacán og i de nordlige og sørlige ytterområdene i Guerrero. I tillegg er det noen få talere i Durango, Nayarit, Jalisco og Colima.

## Kjennetegn
*Har fonemet  istedenfor . Et eksempel er *lakal* istedenfor *tlakatl* («mann»). Språket nahuatl blir derfor kalt *nahua* (eller *nawa*) i dette området.
*Har prefikset *o-* i preteritum, for eksempel *ochokak* istedenfor *chokak* («han/hun gråt»).
*Har  før  i starten av ord, for eksempel *yel* istedenfor *etl* («bønne»).
*Har ikke direksjonale suffikser.
*Verba i gruppe 2 mister ikke den siste vokalen i preteritum entall, for eksempel *opalani* istedenfor *opalan* («det råtna»)
*Har ikke suffikset *-ki* i preteritum.
*Bruker flertallssuffikset *-tin*.

## Se også
*Dialekter av nahuatl
Operasjon Betongblanding

**Operasjon Betongblanding** var en sabotasjeaksjon 14. mars 1945 der over 1000 norske motstandsfolk deltok. Siktemålet med aksjonen var å ødelegge store deler av jernbanenettet på Østlandet.

## Bakgrunn
Andre verdenskrig var i ferd med å gå mot slutten, og allierte soldater kom nærmere og nærmere Berlin. Nazi-Tyskland ønsket å gjøre et siste forsøk på å kalle tilbake store deler av sine tropper for å hindre Berlins fall. Nesten alle av de 300&nbsp;000 tyske soldatene som var i Norge ble kalt tilbake for å forsvare rikshovedstaden. Både tropper og materiell ble fraktet til havner i Norge med tog, der skip ventet for å frakte styrkene til Tyskland. De allierte ville hindre at disse tyske avdelingene skulle komme seg til Tyskland og satte derfor i gang en storstilt sabotasjeaksjon koordinert fra London.

## Gjennomføring
For å hindre at disse tyske soldatene skulle forlate Norge, bestemte Milorg at flere jernbanebroer over hele Østlandet skulle sprenges, slik at togene ikke kom seg fram til havnene i tide. Tyskerne var fullt klar over jernbanebroer kunne bli utsatt for sabotasje, og mange av jernbanebroene på Østlandet var derfor sterkt bevoktet. Dette gjorde jobben vanskelig for noen av sabotasjegruppene, men likevel ble ingen av de 1000 involverte fra den norske motstandsbevegelsen drept under aksjonen.

Hele 43 hendelser er i senere tid blitt registrert å ha forbindelse med Operasjon Betongblanding.

## Resultat
Det er blitt diskutert i senere tid hvor stor effekt Operasjon Betongblanding egentlig fikk. Flere har konkludert med at selv om jernbanetransporten ble stoppet, fant tyskerne andre måter å frakte soldater og utstyr på. Det var snarere mangelen på frakteskip som var problemet.

## Bøker
Det er blitt skrevet om Operasjon betongblanding i flere bøker:

* Boken til Kjetil Dahl, *Krigsminner 1940-45 og Elg-Johansens huler – Skien nord og vest*, tar for seg en hendelse som fant sted i Skien, der Svartufs jernbanebro på Bratsbergbanen ble sprengt i forbindelse med aksjonen. Gunnar Sønsteby forteller også om denne aksjonen i sin bok *Rapport fra nr. 24*. 
* Kjell Staal Eggen og Johnny Stensnes planla og ledet gjennomføringen av sprengningen av Svartufsbroen. Det kom til kamp mot tyske styrker, og flere tyske soldater falt før broen ble sprengt. Kjell Staal Eggen vier et helt kapittel til aksjonen i sin bok "Kampen" fra 2009.
* Boken *Ryghkollen. Et øyeblikk av krigen* - tar for seg Ryghkollen-sabotasjen på Sørlandsbanen (den gang Randsfjordbanen) mellom stasjonene Gulskogen og Mjøndalen

## Eksterne lenker
* Kjetil Dahl: Operasjon Betongblanding
* 
* Lars Borgerud og Ulf Normann Olsen (2020) Ryghkollen. Et øyeblikk av krigen. ISBN 978-82-92916-29-2
Dingle (Bohuslän)

**Dingle** er et tettsted i Munkedal kommune i Västra Götalands län i landskapet Bohuslän i  Sverige. I 2010 hadde tettstedet 900 innbyggere.

Bohusbanan går rett gjennom tettstedet. Tidligere gikk også E6 rett gjennom stedet, men i 2000 ble den nye motorveistrekningen mellom Håby og Rabbalshede vest for Dingle innviet. Det ligger en landbruksskole i Dingle.

## Historie
I 1753 var bebyggelsen i Dingle samlet der *Lantbruksskolan* og *Gammelgården* ligger i dag. Bohusbanan fra Strömstad til Uddevalla, som ble ferdig i 1903, med en stasjon i Dingle, betød mye for at det skulle bli et tettsted her. Men det var framfor alt på 1920-tallet at stedet begynte å vokse med forretninger, hotell, bakerier og kafé. På 1920-tallet ble en rekke veier bygget som nødhjelpsarbeid. SJ ledet arbeidet med disse såkalte *AK-veiene* for senere å kunne starte bussruter der. Den førsta bussruten, som gikk til Kungshamn, ble startet i 1921 med tilknytning til Bohusbanan i Dingle. Noen år senere ble veien og dermed bussruten til Fjällbacka klar, og etter ytterligere noen år til Hedekas og Vassbotten ved grensen til Norge.

## Referanser
Østlig periferisk nahuatl

**Østlig periferisk nahuatl** er ett av de fire hoveddialektområdene av det uto-aztekiske språket nahuatl. Sammen med vestlig periferisk nahuatl og la Huasteca-nahuatl danner det et dialektkontinuum som skiller seg fra dialektområdet som kalles sentral nahuatl.

Østlig periferisk nahuatl blir i dag snakka i det nordøstlige Puebla (blant annet i Cuetzalan og Zacapoaxtla), vestlige Veracruz (blant annet i Altotonga og Tlapacoyan), sørlige Veracruz (Pajapan, Mecayapan og Los Tuxtlas). Det ble tidligere snakka i både Guatemala, Nicaragua og så langt sør som til El Salvador.

## Kjennetegn
*Har fonemet  istedenfor , for eksempel *at* istedenfor *atl* («vann»).
*Har aldri  før  i begynnelsen av ord, for eksempel *et* istedenfor *yetl* («bønne»).
*Har ikke flertallssuffikset *-tin*.
*Har ikke prefikset *o-* for verb i preteritum.
*Direksjonalene pluraliseres ikke med *-weh*, men med *-h*.

De følgende kjennetegna gjelder bare for dialektene fra det nordøstlige Puebla og Istmusen:
*Verba i gruppe 2 mister ikke den siste vokalen i rota i preteritum entall, og i tillegg får de suffikset *-k*. Et eksempel er *wetzik* istedenfor *owtz* («han/hun falt»).
*Har ikke suffikset *-ki* for verb i preteritum.

Det følgende kjennetegnet gjelder bare for regionen Istmus og de utdødde variantene fra Mellom-Amerika:
* blir ofte til , særlig mellom vokaler, for eksempel *tagat* istedenfor *tlakatl* («mann»).

## Se også
*Dialekter av nahuatl
AN/SPS-48

**AN/SPS-48** er en amerikansk tre-dimensjonal luftsøks- og ildledningsradar produsert av ITT Corporation. Radaren er i bruk på blant annet skip i Nimitz-klassen, Wasp-klassen og Tarawa-klassen.  Den ble erstattet med AN/SPY-1 på kryssere og destroyere, men har vært i utstrakt bruk på skip med luftvernskapasitet.  Den er i stand til å gi målinformasjon til selvforsvarsystemer som Sea Sparrow og RIM-116 Rolling Airframe Missile.

Radaren har en rekkevidde på 220 nm og 100&nbsp;000 fot.

SPS-48 roteres mekanisk for å dekke sideveis, men strålen løftes elektronisk for å dekke i høyden.  Den litt over to tonn tunge antennen er i stand til å rotere med 7,5 eller 15 omdreininger i minuttet.

## Varianter

* AN/SPS-48A
* AN/SPS-48B
* AN/SPS-48C
* AN/SPS-48D
* AN/SPS-48E
Yamato-klassen

**Yamato-klassen** var en japansk klasse av slagskip, de største slagskipene som noensinne ble bygget.

De to første skipene i klassen, «Yamato» og «Musashi», ble bestilt i 1937, de to neste, «Shinano» og et skip som aldri kom så langt at det fikk noe navn og gikk under nummeret «111», ble bestilt i 1939. Bare de to første ble bygget ferdig etter planen, «Shinano» ble bygget om til hangarskip og «111» ble hugget opp på slippen.

Yamato-klassen bestod av følgende skip:

* «Yamato» – Bygget ved Kure marineverft. Ferdig 16. desember 1941. Senket av torpedoer og bomber fra amerikanske fly 7. april 1945 på vei til Okinawa.
* «Musashi» – Bygget av Mitsubishi, Nagasaki. Ferdig 5. august 1942. Senket 24. oktober 1944 av torpedoer og bomber fra amerikanske fly.
* «Shinano» – Kjølstrukket 4. mai 1940 ved Yokosuka marineverft. Byggingen ble stanset i desember 1941, og etter slaget ved Midway ble hun bygget om til hangarskip.
* «111» – Kjølstrukket 7. november 1940 ved Kure marineverft. Hugget opp på slippen i 1942.

## Kilder

*
Night on Earth

***Night on Earth*** er et musikkalbum av Tom Waits, utgitt av Island Records i 1992. Albumet inneholder filmmusikk til filmen *[[Night on Earth (film)|Night on Earth]]*.

## Sporliste
All sanger er skrevet av Tom Waits, med mindre noe annet er angitt.

# «Back in the Good Old World (Gypsy)» (Waits, Kathleen Brennan) – (2:30)
# «Los Angeles Mood (Chromium Descensions)» – (2:35)
# «Los Angeles Theme (Another Private Dick)» – (4:28)
# «New York Theme (Hey, You Can Have That Heart Attack Outside Buddy)» – (4:03)
# «New York Mood (New Haircut and a Busted Lip)» – (2:38)
# «Baby I'm Not a Baby Anymore (Beatrice Theme)» – (1:58)
# «Good Old World (Waltz)» – (3:05)
# «Carnival (Brunello Del Montalcino)» – (3:05)
# «On the Other Side of the World» (Waits, Brennan) – (5:19)
# «Good Old World (Gypsy Instrumental)» – (2:19)
# «Paris Mood (Un De Fromage)» – (2:38)
# «Dragging a Dead Priest» – (4:00)
# «Helsinki Mood» – (4:10)
# «Carnival Bob's Confession» – (2:17)
# «Good Old World (Waltz)» (Waits, Brennan) – (3:56)
# «On the Other Side of the World» – (3:59)

## Eksterne lenker
*
La Huasteca-nahuatl

**La Huasteca-nahuatl** er ett av de fire hoveddialektområdene av det uto-aztekiske språket nahuatl. Sammen med østlig periferisk nahuatl og vestlig periferisk nahuatl danner det et dialektkontinuum som skiller seg fra dialektområdet som kalles sentral nahuatl.

Dialektene i dette dialektområdet lever i beste velgående. Det er det området som har flest talere av nahuatl. Mange tospråklige lærere som har vært viktige forkjempere for nahuatl kommer fra la Huasteca.

La Huasteca er en region som omfatter det nordlige Veracruz, sørlige san Luis Potosí nordvestlige Hidalgo og ett lite område nord i Puebla.

## Kjennetegn
*Har fonemet  i de fleste variantene. I et lite område som omfatter kommunen Platón Sánchez i Veracruz og Huejutla i Hidalgo brukes  istedenfor .
*Har ikke  før  i staretn av ord, for eksempel *etl* istedenfor *yetl* («bønne»).
*Konsonantgruppa *kk* (dobbel *k*) blir til *hk*, for eksempel *mihki* istedenfor *omikki* («han/hun døde»).
*Har ikke prefikset *o-* i preteritum, for eksempel *chokak* istedenfor *ochokak* («han/hun gråt»).
*Har suffikset *-ki* for verba i gruppe 2, for eksempel *palanki* istedenfor *opalan* («det råtna»).
*Verba i gruppe 2 mister den siste vokalen i rota i preteritum.
*I noen landsbyer brukes *-tini* istedenfor *-meh* for å danne flertall.
*Flertallssuffikset *-tin* brukes bare for pronomener.
*Diminutivssuffikset *-tzin* forekommer, men *-pil* er vanligere.
*I noen landsbyer kommer *pil-* for rota, for eksempel *pilayohtzin* istedenfor *ayohtzintli* («lite gresskar»).
*Futurum pluraliseres med *-eh* og ikke med *-meh*.
*Agenssubstantiv har *-ke-tl* istedenfor *-ka-tl*, for eksempel *teopixketl* istedenfor *teopixkatl* («prest»).
*Kopreteritum har suffikset *-yaya* istedenfor *-ya*, for eksempel *chokayaya* istedenfor *ochokaya* («han/hun gråt»).
*Suffikset *-ki* er obligatorisk for alle verba i gruppe 2 i preteritum.
*Suffikset *-ki* brukes også for verba i gruppe 3 i preteritum, og de mister ikke den siste *h*-en i rota. Et eksempel er *tlakuahki* istedenfor *otlakuah* («han/hun spiste»).

## Se også
*Dialekter av nahuatl
Shokaku-klassen

**Shokaku-klassen** var en japansk klasse av hangarskip.

Klassen var basert på «Hiryu», men var større og mer moderne med bedre pansring. Etter slaget ved Midway ble i tillegg tankene med drivstoff for flyene kapslet inn i betong for å unngå branner tilsvarende de som hadde ødelagt de japanske hangarskipene under slaget.

Shokaku-klassen bestod av følgende skip:

* «Shokaku» – Bygget ved Yokosuka marineverft. Ferdig 8. august 1941. Senket 19. juni 1944 av torpedoer fra en amerikansk undervannsbåt under slaget ved Filippinene.
* «Zuikaku» – Bygget av Kawasaki, Kobe. Ferdig 25. september 1941. Senket 25. oktober 1944 av torpedoer og bomber fra amerikanske fly under slaget ved Kapp Engano.

## Kilder
*